als_Latn dik_Latn sag_Latn
Dyzet oficerë policie, që përfunduan një program trajnimi për diversitetin, krimet e urrejtjes dhe dhunën në familje, morën sot certifikatat, në një ceremoni, në Tiranë. Në veprimtarinë e organizuar nga Prezenca e OSBE-së në Shqipëri dhe ambasada e Vendeve të Ulëta morën pjesë Kryetari i Prezencës, ambasadori Florian Raunig, ambasadorja holandeze Dewi van de Weerd, si dhe Drejtori i Përgjithshëm i Policisë së Shtetit, Artan Didi.
“Organet e sigurisë dhe të zbatimit të ligjit duhet të jenë profesioniste, të përgjegjshme dhe të respektojnë plotësisht të drejtat e njeriut”, tha Raunig, gjatë dhënies së certifikatave.
“Ato duhet të reflektojnë diversitetin e shoqërisë dhe duhet të ndërtohen në mënyrë të tillë që të mund të përmbushin nevojat e të gjitha segmenteve të popullsisë, duke përfshirë edhe pakicat”.
als_Latn als_Latn als_Latn